Growwe, grys hare, sonstrepe wat donker uitgroei, yl hare of olierige haarwortels – elke vrou het ’n haarprobleem wat sy wens sy vandag nog kan oplos. Ons vra die kenners om raad te gee.
Die weelde om jou hare by ’n salon te laat kleur is nie almal beskore nie. Uitstekende kleurpigmente wat lig soos ’n spieël weerkaats is gelukkig haalbaar met bekostigbare haarkleur wat jy tuis kan doen. Die nuwe reeks bestaan uit agt kleure.